**Să ne îmbrățișăm cu sete**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ne îmbrățișăm cu sete

A trecut un an și-ncă vor mai trece

Clipe mii, ce sigur vor să îți vadă

Sufletul, ce îl răsfățam cât zece...

Ș-avea trăiri cât apa din cascadă.

Am luat cu mine clipe de amor,

De o vreme ele se-mbulzesc, oftând,

Le încurajez, deși-s cuprins de dor

Și-mi vin cu rândul, furișate-n gând.

Te iubesc cu mintea și adevărul,

Am nopți urâte, secate de plăceri,

Nu demult c-un sărut stârneam fiorul,

Astăzi prezentul s-a transformat în ieri.

Nu e plăcută viața-nverșunată,

Din gândul bun azi am făcut armură,

Dintr-o privire dulce, altădată,

Ne devoram, ades,... fără cenzură.

De azi sper să renunți la însingurare,

La regăsire să n-avem regrete,

Primul pas, o vorbă de împăcare,

Și apoi să ne-mbrățișăm, cu sete.

Autor: Gabriel Stănciulescu